

**REPUBLIKA HRVATSKA**

**DRŽAVNOODVJETNIČKO VIJEĆE**

OBRAZLOŽENJE ZA NACRTE:

1. PRAVILA O SADRŽAJU OBRASCA IZVJEŠĆA O IMOVINI DRŽAVNOG ODVJETNIKA I ZAMJENIKA DRŽAVNOG ODVJETNIKA I NAČINU NJEGOVA PODNOŠENJA
2. PRAVILAO SADRŽAJU PSIHOLOŠKOGA TESTIRANJA

Odredba članak 102. stavka 3. Zakona o Državnoodvjetničkom vijeću (Narodne novine broj 67/2018) propisala je da sadržaj obrasca izvješća o imovini državnog odvjetnika i zamjenika državnog odvjetnika te način njegova podnošenja uređuje Vijeće pravilima.

Odredba članka 56. stavka 12. Zakona o Državnoodvjetničkom vijeću propisala je da pravila o načinu provođenja i ocjenjivanja razgovora te pravila o sadržaju psihološkog testiranja donosi Vijeće.

Obzirom na navedene obveze Vijeće je na 72. sjednici Državnoodvjetničkog vijeća održanoj 31. siječnja. i 01. veljače 2019. godine utvrdilo nacrte Pravila o sadržaju obrasca izvješća o imovini državnog odvjetnika i zamjenika državnog odvjetnika i načinu njegova podnošenja i Pravila o sadržaju psihološkog testiranja.